ఈక్వడార్
1820 అక్టోబరు 9 న స్పెయిన్ నుంచి స్వాతంత్ర్యం పొందేందుకు ప్రయత్నించిన మొదటి ఈక్వడార్ నగరంగా గుయాక్విల్ గుర్తించబడింది. స్వాతంత్ర్యం వచ్చినందుకు ప్రజలు చాలా ఆనందంగా ఉన్నారు. 1822 మే 24 న ప్రస్తుతం ఈక్వడార్ స్వాతంత్ర్య దినోత్సవం అధికారికంగా జరుపుకుంటున్నారు. పిచిన్చా యుద్ధంలో క్యిటో సమీపంలో ఆంటోనియో జోస్ డి సుక్రె స్పానిష్ రాజసైన్యాలను ఓడించిన తర్వాత మిగిలిన ఈక్వడార్‌కు స్వాతంత్ర్యం లభించింది. ఈ యుద్ధం తరువాత ఈక్వడార్ సైమన్ బొలీవర్ రిపబ్లిక్ అఫ్ గ్రాన్ కొలంబియాలో చేరింది.1830 లో ఈక్వడార్ కొలంబియా, వెనిజులా మరియు పనామాలతో గ్రాన్ కొలంబియా నుండి విడిపోయి స్వతంత్ర రిపబ్లిక్ అయ్యింది.
ఎల్ సాల్వడోర్
1811 చివరినాటికి మద్య అమెరికన్ దేశాలకు స్పానిష్ కిరీటం నుండి స్వాతంత్ర్యం సాధించడం లక్ష్యంగా చేసుకుని అంతర్గత మరియు వెలుపలి ఉవ్యూహాలు రూపొందించబడ్డాయి. దేశం వ్యవహారాలలో స్పెయిన్ అధికారులు జోక్యం చేసుకోకుండా నియంత్రించడం అంతర్గత అధికారుల లక్ష్యంగా మారింది. వెలుపలు సంఘటనలు స్వాతంత్ర్యోద్యమాన్ని లక్ష్యంగా చేసుకుని రూపొందించబడ్డాయి. 18 వ శతాబ్దంలో ఫ్రెంచ్ విప్లవం మరియు అమెరికన్ విప్లవం విజయవంతం కావడం సాల్వడోర్ స్వాతంత్ర్యోద్యమానికి మరికొంత ప్రేరణ కలిగించింది. స్పానిష్ రాజవంశం సైనికశక్తి బలహీనత నెపోలియన్ యుద్ధాలు ఫలితంగా బలహీన పడిన స్పెయిన్ తన కాలనీలను సమర్థవంతంగా నియంత్రించడంలో విఫలమైంది.